Tabacum
Vide etiam paginam fere homonymam: Tabacum (insula). Tăbācum est opus ex foliis siccis plantarum generis Nicotianae factum. Genus est indigena Americae Septentrionalis et Australis. Nicolaus Monardes, qui Hispanice libellum de tabaco aliisque medicamentis Americanis anno 1571 Hispali divulgavit, Garciam ab Orta citans, comparationem inter tabacum et bague (lege bangue), a Garcia descriptum, facit. Anno 1591 Ioannes de Cardenas tabacum cum coca comparavit. Fistulae nicotianae cum foliis tabaci fabricantur. Quod usus tabaci ac dependentia nicotini venenum salutem hominum violans et causa cancri pulmonum et leuchaemiae habetur, ordo mundi sanitarius hoc opprimere conatur per motum socialem et diem mundi sine tabaco.